তায়েফের যুদ্ধ
তায়েফের যুদ্ধ বা তায়েফের অবরোধ ৬৩০ সালে সংঘটিত হয়। মুহাম্মাদের নেতৃত্বে মুসলমানরা হুনাইন এবং আওতাসের যুদ্ধে বিজয়ের পর তায়েফ শহর অবরোধ করে। তায়েফের সর্দার উরওয়া ইবনে মাসউদ সেই অবরোধের সময় শহরের বাইরে ইয়েমেনে ছিলেন। তবে শহরটি প্রাথমিকভাবে অবরোধের কাছে নতি স্বীকার করেনি। মুহম্মদ দুর্গের বিরুদ্ধে ব্যবহার করার জন্য মিনজানিক এবং টেস্টুডো নিয়ে আসেন, কিন্তু মৌলিকভাবে এই অস্ত্রগুলো দিয়ে সেখানে প্রবেশ করতে পারেননি।